text: উড-মঈনে কুপোকাত উইন্ডিজ
  উড মঈনে কুপোকাত উইন্ডিজ
  প্রকাশ: ১১ ফেব্রুয়ারি ২০১৯, ১২:৩৩
  কিন্তু এবার উল্টো ইংল্যান্ডের বোলারদের দাপটে গুঁড়িয়ে গিয়েছে ওয়েস্ট ইন্ডিজের প্রথম ইনিংস। ম্যাচের দ্বিতীয় দিন শেষে নিজেদের দ্বিতীয় ইনিংসে ১৪২ রানে এগিয়ে রয়েছে সফরকারীরা। ইংল্যান্ডের প্রথম ইনিংসে করা ২৭৭ রানের জবাবে মাত্র ১৫৪ রানে অলআউট হয়েছে ওয়েস্ট ইন্ডিজ। রবিবার দ্বিতীয় দিন শেষে দ্বিতীয় ইনিংসে ইংল্যান্ড তুলেছে বিনা উইকেটে ১৯ রান।
  সেখান থেকে দলের স্কোর একশ, তারপর দেড়শও পেরিয়েছে মূলত শেন ডোরিচের ৫৬ বলে ৩৮ ও রোচের অপরাজিত ১৬ রানের সুবাদে। শেষ ব্যাটসম্যান হিসেবে গ্যাব্রিয়েলকে ফিরিয়ে ক্যারিয়ারে প্রথমবারের মতো ৫ উইকেট নিয়েছেন উড। তার ৪১ রানে ৫টি ছাড়া মঈন ৩৬ রানে ৪টি ও স্টুয়ার্ট ব্রড নিয়েছেন একটি উইকেট।
  দিনে ১০ ওভার ব্যাটিংয়ের সুযোগ পেয়ে ১৯ রান যোগ করে প্রথম ইনিংসে পাওয়া ১২৩ রানের লিডটা বাড়িয়ে নিয়েছেন দুই ওপেনার ররি বার্নস ও কিটন জেনিংস। বার্নস ১০ ও জেনিংস ৮ রান নিয়ে তৃতীয় দিনে ব্যাটিংয়ে নামবেন।